b'\n_START_ARTICLE_\nB\xc3\xa9la IV\n_START_PARAGRAPH_\nB\xc3\xa9la IV (1206 \xe2\x80\x93 3. mai 1270) oli Ungari kuningas aastatel 1235\xe2\x80\x931270.\n_START_SECTION_\nElulugu\n_START_PARAGRAPH_\nB\xc3\xa9la oli Ungari kuninga (1205\xe2\x80\x931235) Andr\xc3\xa0s II vanim poeg. 1214. aastal nimetati ta Horvaatia kuningaks. 1222. aastal andis isa talle valitseda umbes pool l\xc3\xa4\xc3\xa4nepoolsest kuningriigist (Slavoonia, Horvaatia ja Dalmaatsia). J\xc3\xa4rgmistel aastatel v\xc3\xb5ttis B\xc3\xa9la osa s\xc3\xb5jak\xc3\xa4ikudest Galiitsiasse ja Austriasse. Tema suhted isaga olid aga k\xc3\xbcllaltki halvad, sest B\xc3\xa9la pidas isa s\xc3\xbc\xc3\xbcdlaseks oma ema surmas. 1234. aastal abiellus Andr\xc3\xa0s uuesti, endast \xc3\xbcle 30 aastat noorema naisega. See halvendas nende suhteid veelgi. Kuid 1235. aastal Andr\xc3\xa0s II suri ja B\xc3\xa9last sai kuningas._NEWLINE_Oma valitsusaja esimestel aastatel tegeles B\xc3\xa9la kaubanduse ja linnade soosimisega, samuti otsis ta dominikaani munkadest saadikute abil idast ungarlaste sugulash\xc3\xb5ime.'